– Vi kommer ikke til å støtte dette. Vi sitter jo i regjeringen og støtter generelt ikke forslag som ber regjeringen om å gjøre noe, sier sentralstyremedlem og stortingsrepresentant for Venstre, Guri Melby, til NTB.I forslaget fra Rødt, som skal behandles i Stortinget onsdag, heter det at «Stortinget ber regjeringen utrede dagens petroleumsskattesystem, inkludert leterefusjonsordningen».Rødt viser til at staten tar en høy del av risikoen ved investeringer i petroleumssektoren gjennom å dekke deler av lete- og investeringskostnadene. Et skattesystem som favoriserer investeringer i olje og gass, vil både øke framtidige klimagassutslipp og gjøre det vanskeligere å bygge opp nye grønne eksportnæringer, mener partiet.Så sent som i forrige uke varslet Venstre at de vil stille krav om endringer i skattesystemet for letevirksomhet og investeringer på norsk sokkel. Venstre vil blant annet senke friinntekten og fjerne leterefusjonsordningen for oljeselskapene.Men Melby vil heller ta opp spørsmålet i regjeringsforhandlingene som starter over nyttår.(©NTB)